Vihreiden sukellus jatkuu, ja se sataa vasemmisto­liiton laariin – Li Andersson siivitti puolueensa 2010-luvun ennätys­tulokseen

Politiikan tutkija Jenni Karimäki arvioi, että vihreät joutuu pohtimaan Touko Aallon sijaistamisjärjestelyjä uudelleen, jos puheenjohtajan sairausloma jatkuu.

Vihreiden sairauslomalla oleva puheenjohtaja Touko Aalto ja vasemmistoliiton puheenjohtaja Li Andersson.­

Vihreiden syksy näyttää entistä synkemmältä: HS:n uusi kannatusgallup kertoo puolueen kannatuksen supistuneen kuukaudessa lähes prosenttiyksikön verran.

Vihreitä äänestäisi nyt 12 prosenttia suomalaisista. Edellisen kerran puolue jäi vastaavaan maaliskuussa 2017, ja vielä vuosi sitten lokakuussa puolue nautti HS-gallupissa 16,1 prosentin kannatusta.